Breivik-dommere fikk ikke betalt
Til sammenligning fikk advokatene og de sakkyndige over 1000 kroner timen mens de satt i retten, pluss betaling for å forberede seg og avslutte dagens arbeid. - Dette synes vi ikke noe særlig om, sier direktør Tor Langbach i Domstoladministrasjonen.I disse dager utnevnes det 50.000 nye meddommere som i en fireårsperiode fra nyttår skal gjøre tjeneste i landets over 70 domstoler. Det blir de ikke rike på.22. juli-saken i Oslo tingrett varte i åtte uker, fra 16. april til 22. juli. Meddommere i fast jobb får ingen ekstra betaling for lange dager i retten og belastningen ved å måtte ta tunge avgjørelser. Pensjonister og studenter får 250 kroner dagen. Det erbetydelig lavere enn hva de øvrige nordiske land gir sinelekdommere. Frem til 1. januar 2008 fikk alle legdommere dekket tapt arbeidsfortjeneste pluss 250 kroner dagen. Men fordi staten skulle spare ni millioner kroner, ble kun tapt arbeidsfortjeneste dekket av dem som var i full stilling. - Jeg er lite stolt av hva vi har å tilby de tusener av kvinner og menn som hvert år gjør tjeneste som legdommere ved norske domstoler, sier direktør Langbach.Langbach trekker frem et annet eksempel på det han mener er en helt ubegripelig forskjellsbehandling: Når fylkesnemndene for barnevern og sosiale saker har møter, deltar en fylkesnemndsleder, et fagkyndig medlem og et legmedlem som plukkes fra meddommerlistene. Fylkesnemnda betaler de lege medlemmene 150 kroner pr. time. Også reisetiden godtgjøres.Også i den store Alvdal-saken som ble avviklet i Nord-Østerdal tingrett i 2011 ble spørsmålet om godtgjørelse tatt opp etter at legdommerne selv reagerte på godtgjørelsen de fikk for å utføre sin samfunnsplikt.**En 68 år gammel pensjonist, som hadde vært meddommer i 36 år, fikk 250 kroner dagen - eller 33 kroner pr. time han satt i retten. **En 52 år gammel melkebonde på heltid og hjelpepleier i halv stilling fikk bare dekket tapt arbeidsfortjeneste fra Tynset sykehus. **En 62 år gammel fagarbeider fra Os kommune fikk bare dekket tapt arbeidsfortjeneste for stillingsbrøken på 85 prosent.- Jeg var i en fortvilet situasjon og et lite stolt av vilkårene vi i dag tilbyr våre meddommere, sier sorenskriver Tom L. Urdahl, som administrerte overgrepssaken i Nord-Østerdal tingrett. Han mener meddommerne gjør en veldig viktig innsats for samfunnet og at det nærmer seg det uanstendige at domstolene ikke kan tilby dem bedre økonomiske vilkår.Etter Alvdal-saken tok han spørsmålet opp med Stortingets justiskomité, men Justisdepartementet gjorde det klart at de ikke hadde noen planer om å innføre noen form for økonomisk gulrot til meddommerne.I reglene om godtgjørelse i rettsgebyrforskriften er det to måter å beregne godtgjørelse på, som meddommeren selv kan velge mellom, ifølge Justisdepartementet. - En meddommer kan enten velge å kreve godtgjørelse for tapt arbeidsfortjeneste, eller motta den ordinære godtgjørelsen på 250 kroner per dag. Personer som krever tapt arbeidsfortjeneste, får således ikke noen godtgjørelse - kun erstatning for tapte inntekter, skriver kommunikasjonsrådgiver Trond Øvstedal i en E-post til VG. Alle som møter som lekdommere på fritiden, eller studenter, pensjonister og arbeidsledige får også godtgjørelsen på 250 kroner. I tillegg vil alle lekdommere ha krav på reise- og kostgodtgjørelse.- Justis- og beredskapsdepartementet antar at motivasjonen for å bli lekdommer hovedsakelig er knyttet til den viktige rollen vervet har, og til et ønske om kunnskap om et viktig samfunnsområde. Dette synet understøttes av Lekdommerutvalgets spørreundersøkelse fra 2002, som viser at 80 prosent av lekdommere mente at godtgjørelsens størrelse hadde lite eller ingenting å si for deres motivasjon til å gjøre tjeneste, skriver han.
To av de tre meddommerne som dømte Anders Behring Breivik fikk ingen godtgjørelse for sin jobb. Den tredje, som er pensjonist, fikk 250 kroner dagen.